b'\n_START_ARTICLE_\nAleksandra Balmazovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nSprva je \xc5\xa1tudirala novinarstvo na Fakulteti za dru\xc5\xbebene vede ter slovanske jezike in \xc5\xa1pan\xc5\xa1\xc4\x8dino na Filozofski fakulteti. Nobenega od \xc5\xa1tudijev ni kon\xc4\x8dala, saj se je odlo\xc4\x8dila postati igralka. Po neuspe\xc5\xa1nih sprejemnih izpitih na ljubljanski AGRFT je je bila sprejeta na \xc5\xa1tudij igre na  Akademiji za dramsko umetnost v Beogradu, kjer je leta 1999 tudi diplomirala. \xc5\xbde med \xc5\xa1tudijem v Beogradu je sodelovala pri \xc5\xa1tevilnih gledali\xc5\xa1kih projektih tako v Sloveniji kot v Srbiji. Po kon\xc4\x8dani akademiji in povratku v Slovenijo je v slovenski filmski uspe\xc5\xa1nici Zadnja ve\xc4\x8derja debitirala z glavno \xc5\xbeensko vlogo. Za vlogo Suzane v filmu Sivi kamion rde\xc4\x8de barve je prejela \xc5\xa1tevilne nagrade, med drugim je kot prva Slovenka na Berlinalu prejela  nagrado Zvezde v vzponu (Shooting stars), ki jo European Film Promotion podeljuje mladim in perspektivnim igralcem vsako leto. Igrala je v nadaljevanki Ena \xc5\xbelahtna \xc5\xa1torija, spomladi 2017 je plesala v \xc5\xa1ovu Zvezde ple\xc5\xa1ejo.'